Kapsēdes Rudais akmens
Kapsēdes Rudais akmens ir dižakmens, bedrīšakmens, Dienvidkurzemes novada Medzes pagasta Kapsēdē, apmēram 300 metrus uz ziemeļiem no karjera. Aizsargājams ģeoloģiskais objekts kopš 1957. gada. Rūsgans akmens, 11,5 metri apkārtmērā. Rudā akmens garums ir 3,7 metri, platums 2,5 metri, augstums 1,6 metri, bet virszemes tilpums ir 7 m³. Lēzenas un noapaļotas piramīdas formas. Akmeni pētījis un aprakstījis K. Grēvinks jau 1861. gadā. Akmens virspusē ir vismaz 7 pārliecinošas kvalitātes bedrītes, kas ieveidotas, domājams, bronzas laikmetā.